Hoppá: Találkozott a magyar hangjával Terence Hill – fotó - Blikk.hu
Sztárvilág » Sztársztorik » Hoppá: Találkozott a magyar hangjával Terence Hill – fotó
Hoppá: Találkozott a magyar hangjával Terence Hill – fotó
2018. szep. 11. 14:45
Terence Hill végre személyesen is megismerkedett Ujréti Lászlóval, aki legalább 150 alkalommal szinkronizálta filmjeiben a világsztárt.
Szeptember 20-án mutatják be Magyarországon Terence Hill legújabb, Nevem: Thomas című filmjét, amit hazánkban a Romis Mozi forgalmaz. A promóciós anyagok elkészítéséhez a csapat Rómába utazott a színészhez, ahova velük tartott Ujréti László is, aki már legalább 150 alkalommal szinkronizálta Hillt.
A Romis Mozi Facebook oldalán megosztott bejegyzésből kiderül, hogy a társaságot Carlo Di Palma olasz származású, világhírű operatőr felesége, Adriana Chiesa De Palma a saját rezidenciáján fogadta, ahol Terence Hill végre személyesen is megismerkedhetett a "magyar hangjával". A két művész legközelebb szeptember 20-án Budapesten találkozik majd, ahova Hill a film promóciója miatt érkezik. Erről a színész korábban maga adott hírt a közösségi oldalán.